
Afgrænsning af emnet:

Fokus for denne guideline er udredning og behandling af uforklaret anæmi med jernmangel, uden synlig blødning - hos voksne med normal nyrefunktion.

Vejledningen omhandler ikke anæmi og jernmangel i graviditeten. Ej heller anæmi og jernmangel hos patienter med synlig blødning, hvor udredningen naturligt retter sig mod sandsynligt blødningsfokus.

Figur 1. Diagnostik af anæmi med jernmangel. * WHO definition af anæmi 1, 2.
IDA: iron deficiency anaemia. CIIDA: combined inflammatory and iron deficiency anaemia. ACD: anaemia of chronic disease (inflammatory anaemia). CRP: C-reaktivt protein

Figur 2. Udredning af uforklaret anæmi med jernmangel. Cøliakitest: måling af transglutaminase-antistof samt IgA.
* I henhold til Sundhedsstyrelsens pakkeforløb for kræft i tyk- og endetarm 2012 3.

Figur 3. Strategi ved fortsat uafklaret anæmi med jernmangel efter i bidirektional endoskopi af mavetarmkanalen i henhold til figur 2.



Indledning
Baggrund

Anæmi defineres som hæmoglobinniveau lavere end nedre referenceregrænse– (for mænd < 8.1 mmol/l samt for ikke-gravide kvinder < 7.4 mmol/l og for gravide < 6.8 mmol/l)1,2 og afficerer globalt flere end 2 milliarder mennesker og hvor jernmangelanæmi skønnes at udgøre ca. 50% med betydelig varierende geografisk hyppighed 1,4. 

I vor del af verden angives 1-2% af voksne at have jernmangelanæmi1. I Danmark er jernmangel og anæmi med jernmangel i epidemiologiske undersøgelser fundet med prævalens på <1 % hos 30-70 årige mænd og omkring 4% hos fertile kvinder (for oversigt over hyppigheder i Danmark, se tabel 1)

På verdensplan er hovedårsagen til jernmangelanæmi malnutrition og gastrointestinalt blodtab pga. infektioner/infestationer. Hyppigheden af jernmangelanæmi er afhængig af geografi, køn og alder. I den vestlige verden er det især børn i vækst, piger i pubertet, menstruerende kvinder, gravide og postpartum kvinder samt bloddonorer, som er i risiko for at udvikle jernmangelanæmi 5 (for oversigt over årsager, se tabel 2).


Definitioner
· Anæmi: Defineres ud fra blod koncentrationen af hæmoglobin (HgB) - koncentration mindre end 130 g/l (~8.1 mmol/l) for mænd og mindre end 120 g/l (~7.4 mmol/l) for ikke-gravide kvinder1, 2. 
· Jernmangel (iron deficiency (ID)): Nedsat jernindhold i organismen, bedst bedømt ved måling af serum ferritin.
· Jernmangelanæmi (iron deficiency anaemia (IDA)): Anæmi der skyldes kompromitteret erythropoiese ved lave/tomme jerndepoter.
· Anæmi pga af inflammation (inflammatory anaemia (IA)): Anæmi pga inflammation (også kendt som anaemia of chronic disease - ACD) som skyldes nedsat optagelse af jern, samt mangelfuld frigørelse af jern fra jerndepoter.
· Blandet inflammatorisk anæmi /jernmangelanæmi (combined inflammatory and iron deficiency anaemia (CIIDA)): Anæmi pga. inflammation samtidig med jernmangel.
· Anæmi med jernmangel: IDA eller CIIDA. 
· Okkult gastrointestinal blødning: Positiv fæces blødningstest (fecal occult blood test (FOBT))
· Overt blødning: Synlig gastrointestinal blødning.
· Obskur blødning: Persisterende/recidiverende blødning fra mavetarmkanalen uden at blødningsfokus er erkendt ved gastroskopi, koloskopi plus billeddiagnostik af tyndtarmen. Obskur blødning kan klassificeres som obskur overt blødning eller obskur okkult blødning – afhængigt af synligt eller intet synligt blod i fæces 6.
· Bidirektional endoskopi: Ileo-koloskopi plus gastroskopi.




Evidensniveau for kliniske rekommandationer

Vurdering af evidensniveau (EN, 1 – 5) og anbefaling/rekommendationsgrad (RG, A-D) følger Centre for Evidence Based Medicine, University of Oxford (link).

	
	Evidensniveau
	Anbefaling

	Der bør foretage serologisk cøliaki screening (transglutaminase antistof (IgA type) og IgA – ved nedsat IgA måles transglutaminase antistof (IgG- type). 

	2b
	B

	Der bør foretages bidirektional endoskopi (EN2a).
Undtaget herfor er dog:

· Præmenopausale kvinder under 40 år (EN2b).
· Mænd og kvinder < 40 år med nydiagnosticeret cøliaki(EN2b).
· Hvis der er transfusionskrævende anæmi, arvelig disposition for kolorektal-cancer i ung alder eller utilsigtet vægttab, bør man se bort fra de to undtagelser og gennemføre bidirektional endoskopi

	2a/2b
	B

	Bidirektional endoskopi udføres:

· Uafhængigt af patientens eventuelle forbrug af NSAID/ASA, antitrombotisk behandling
· Uafhængigt af resultatet af en eventuel fæces-undersøgelse for okkult blod
· Ileo-koloskopi udføres med fokus på blødningskilder, herunder tumor/polyp, ulcerationer, angiodysplasi og inflammatorisk tarmsygdom
· Gastroskopi udføres mhp identifikation af blødningskilder: Ulcera, mucosal inflammation, angiodysplasi og portal gastropati. Hvis der ikke er fundet overbevisende blødningskilder, suppleres som hovedregel med bioptering for cøliaki, atrofisk gastritis og H. pylori infektion
	3b
	B

	Ved bidirektional endoskopi kan man med fordel indlede med ileo-koloskopi efterfulgt af gastroskopi,- fordi man i en række tilfælde kan undgå bioptering for malabsorption i de tilfælde, hvor der er fundet overbevisende blødningskilde, og fordi koloncancer er hyppigere end øvre gastrointestinal cancer

	2a
	B

	Tyndtarmsudredning (kapselendoskopi, CT- eller MR enterografi) anbefales ikke rutinemæssigt efter negativ bidirectional endoskopi (EN4, RG C), men bør foretages ved samtidige andre indicier på malign eller inflammatorisk tyndtarmslidelse (f.eks. ufrivilligt vægttab, mavesmerter eller påvirkede akut-fasereaktanter)

	4
	C

	Udbyttet af kapselendoskopi for patienten er relativt lav og de fleste synes bedst tjent med jernsubstitution og kritisk gennemgang af NSAID, ASA og antitrombotisk behandling - uafhængig af kapselendoskopi fundet

	4
	C

	Kapselendoskopi er indiceret, såfremt der er hurtigt recidiv af jernmangel efter jernbehandling med fyldte jerndepoter - hvis der ikke er mistanke om tyndtarmsstenose

	4
	C

	Udredning for ekstraintestinal malignitet f.eks. med CT af thorax og abdomen kan overvejes efter negativ bidirektional endoskopi, hvis der samtidig er andre indicier på malign sygdom

	4
	C

	Patientens medicin bør gennemgåes kritisk, især med henblik på NSAID, ASA, antitrombotisk behandling samt interaktioner. Antitrombotisk behandling kan evt. afstemmes I samråd med kardiolog

	4
	C

	Peroralt behandles med 100-200 mg elementært jern dagligt (dosisreduktion ved bivirkninger) 

Der fortsættes med jernbehandling indtil 3 måneder efter normaliseret HgB niveau

	2b
	B

	Intravenøs jernbehandling anvendes ved manglende effekt af eller bivirkninger til peroral behandling, samt ved intestinal malabsorption eller ved længerevarende inflammation.
	1b
	A

Paraklinisk diagnostik af anæmi med jernmangel7-11
De hæmatologisk målinger, der indikerer jernmangelanæmi er nedsat hæmoglobin med hypokrome og mikrocytære samt størrelsesvarierende erythrocytter. 
Reticulocytternes indhold af hæmoglobin giver et øjebliksbillede af jerntilgængeligheden i knoglemarven – men målingen er ikke almen tilgængelig.

Måling af ferritin langt den mest givende mhp diagnosticering af jernmangel 9. Skønsmæssigt svarer 1 µg/l ferritin til 8 mg jern i jerndepoterne. Kombination af ferritin med måling af transferrin-saturation (jernmætning) samt MCV (mean corpuscular volume) og RDW (red cell distribution width) øgede kun marginalt den diagnostiske sikkerhed mhp jernmangel 9. Da ferritin er en akutfase reaktant skal der altid vurderes, om der er inflammation ved eksempelvis måling af CRP, mhp diagnosticering af jernmangel.

Som diskriminationsværdi for jernmangel uden samtidig inflammation (CRP normal) er anført ferritin < 30 µg/l. Ved samtidig inflammation (CRP forhøjet) er ferritin-niveau mellem 30 til 100 µg/l forenelig med jernmangel. Ferritin > 100 µg/l udelukker jernmangel uafhængigt af CRP niveau9-11.

Måling i plasma af transferrin receptor fragmenter (soluble transferrin receptor - sTfR) afspejler antal af celler med stort jernbehov - øget ved jernmangel samt ved øget erythropoiese – men målingen er ikke almen tilgængelig. Måling af jern og transferrin har ingen diagnostisk værdi.

Samlet er det måling af hæmoglobin, ferritin og CRP (se figur 1), der kan bruges til diagnostik af jernmangelanæmi og anæmi med jernmangel (kombineret anæmi):

Anæmi med ferritin < 30 µg/l uanset CRP niveau:	jernmangelanæmi
Anæmi med ferritin > 30 µg/l og CRP normal:	anæmi af anden årsag (cobalamin/folat mangel etc)
Anæmi med ferritin < 100 µg/l og CRP forhøjet:	kombineret inflammatorisk anæmi og jernmangelanæmi
Anæmi med ferritin > 100 µg/l og CRP forhøjet:	inflammatorisk anæmi.


Forekomsten af jernmangelanæmi i Danmark
I Danmark har epidemiologiske undersøgelser udført af Milman fundet følgende hyppigheder (tabel 1) af tomme jerndepoter (ferritin < 13 – 16 µg/l) / lave jerndepoter (ferritin <32 -34µ/l) og jernmangelanæmi (HgB nedsat, ferritin <13 -16 µ/l) 12-14.

Tabel 1. Hyppighed af tomme/lave jerndepoter (jernmangel) og anæmi med jernmangel i Danmark12-14.

	Køn og aldersgruppe
	Tomme* jerndepoter
	Lave**
jerndepoter
	Jernmangelanæmi***

	 Mænd 12, 13
	
	
	

	16 – 31 år
	  0,8%
	  5,3%
	     0%

	40 – 70  år
	  0,4%
	  1,5%
	 0,16%

	  Kvinder 12, 14
	
	
	

	16 – 19 år 
	14,7%
	47,1%
	14,7%

	20 – 24 år
	  9,2%
	35,6%
	  3,4%

	25 – 31 år
	  8,6%
	35,2%
	  3,7%

	40 – 70 præmenopause
	11,1%
	29,9%
	  2,8%

	40 – 70 postmenopause
	  1,8%
	  5,7%
	  0,3%


*tomme jerndepoter(ferritin < 13 – 16 µg/l).** lave jerndepoter (ferritin < 32 -34 µ/L) *** jernmangelanæmi (HgB nedsat, ferritin < 13 -16 µ/L)



Patogenese/ætiologi til anæmi med jernmangel
Patogenesen til anæmi er forenklet: utilstrækkelig produktion eller øget tab/destruktion af erytrocytter (ved blødning eller hæmolyse) samt kombination af nedsat produktion og øget tab.

Nedsat produktion (hypogenerativ anæmi) ses blandt andet ved mangel på jern; cobalamin; folat; ved infektion/inflammation med øget apoptose af erytrocytforstadier/nedsat effekt af erytropoietin (EPO) pga påvirkning af cytokinerne tumor nekrosing factor (TNF), interleukin-1 (IL-1) og interferon–γ (INF-γ); hæmatologiske sygdomme samt malign knoglemarvsinfiltration. 

Anæmi med øget men ikke tilstrækkelig knoglemarvsproduktion af erytrocytter (regenerativ anæmi) ses ved blødninger (1 ml blod svarer til 0.5 mg jern) eller hæmolyse 15, 16. Reticulocyttal vil være henholdsvis nedsat/forhøjet ved hypogenerative/regenerativ anæmi. 

Anæmi kan skyldes en kombination af utilstrækkelig produktion og øget tab/destruktion af erytrocytter – for eksempel ved kroniske inflammatoriske tarmsygdomme, hvor kronisk inflammation reducerer erytrocyt produktionen pga nedsat jernoptagelse fra tarmen og reduceret frigørelse af jern fra jerndepoterne, samt øget tab af erytrocytter pga blødning.

Samlet oversigt over årsager til jernmangel og anæmi med jernmangel fremgår af tabel 2. Mange af de nævnte årsager må hos den enkelte person karakteriseres som sandsynlig men ikke nødvendigvis eneste årsag til jernmangel, da den enkelte kan have kombinationer af årsager.


Tabel 2. Mulige årsager til anæmi med jernmangel (modificeret fra Polin 8 og Liu 17 )

	Nedsat intestinal optagelse
	Øget behov
	Øget tab
	Manglende frigørelse af jern fra jerndepoter

	
Inflammation (generelt)

Cøliaki 

Ventrikelresektion

Bariatrisk kirurgi med gastrisk bypass

Helicobacter
pylori

Atrofisk gastritis


Kostbetinget (vegetar)



	
Øget vækst

Graviditet

EPO behandling

	
Mavetarm blødning:
Esofagitis
Gastritis
Ulcus
NSAID/ASA behandling

Cancer/Polypper

Colitisulcerosa
Crohns sygdom

Vaskulært betinget:
angiodysplasi
varicer
    portal hypertensiv gastropati
    gastrisk vaskulær ektasi
heriditær angiodysoplasi
hæmorrhoider

Divertikler

Parasitær infektion

Anden blødning:
Menstruation/menorragi
Makroskopisk hæmaturi
Recidiverende epistaxis

Hyppig bloddonation

Traumer inklusiv kirurgiske indgreb
	
Inflammation 
(generelt)



Malign sygdom som årsag til anæmi med jernmangel
Jernmangelanæmi er associeret med risiko for malign sygdom i gastrointestinalkanalen, især coloncancer. 
I en amerikansk population var prævalens af gastrointestinal malignitet 0,2% men 6% hos personer med jernmangelanæmi 18. I heterogene studier af patienter med jernmangelanæmi var hyppigheden 8-15% 19-23.
I en stor engelsk jernmangel anæmi population (mere end 600 patienter) var frekvensen af øvre gastrointestinal cancer 1/7 af forekomsten af colon cancer 23.
Tyndtarmstumor er sjælden. Tyndtarmstumor fandtes gennemsnitlig blandt 3,5% af 1194 patienter i forskellige studier, udredt for obskur blødning med kapselenteroskopi. Men studierne er præget af selektionsbias og er ikke repræsentative for IDA patienter generelt. Blandt patienter med jernmangelanæmi er forekomsten 0% 23,24 til 0,9% 22.

Ekstraintestinal malignitet rapporteres med forskellig hyppighed i retrospektive opgørelser. Hos 3,5% af >50 årige blev der konstateret ekstraintestinal malignitet i 5 års follow-up periode, efter initial negativ bidirektional endoskopi for jernmangelanæmi23. 

Høj alder, mandligt køn og lavt hæmoglobinniveau er associeret med øget risiko for malign sygdom ved jernmangelanæmi 20, 22, 23. 

Forbrug af NSAID, ASA eller antitrombotisk behandling blandt jernmangelanæmi patienter nedsætter ikke risikoen for at have coloncancer eller ventrikelcancer 22. Følgende faktorer har heller ikke kunnet vises anvendelige til at prædiktere risiko for malignitet blandt gruppen af patienter, der har fået konstateret jernmangelanæmi: vægttab, mavesmerter, afføringsforstyrrelser, gastrointestinal malignitet blandt 1. gradsslægtninge og fæces undersøgelse for okkult blod 22, 24, 25.


Benigne gastrointestinale årsager til anæmi med jernmangel
Præmenopausale kvinder
Fertile kvinder har på baggrund af fysiologiske forhold (blodtab ved menstruation, graviditeter, postpartum) et lavere hæmoglobin og ferritin-niveau. Dette afspejler sig i de respektive referenceområder (se afsnit om definition anæmi). Derudover har en del kvinder kraftig menstruationsblødning. Hyppighed af menoragi hos præmenopausale kvinder med IDA er rapporteret at være 35-65 % 26, 27. 
Dette udelukker naturligvis ikke at præmenopauseale kvinder med IDA og menoragi samtidig kan have en supplerende gastrointestinal årsag til IDA. Dette er vist i flere retrospektive studier og det drejer sig oftest om jernmalabsorption ved f.eks cøliaki, atrofisk gastrit og H. pylori infektion men meget sjældent om ulcus eller malignitet28-30. Samtidigt fund af menoragi og en benign gastrointestinal årsag til IDA er set hos 20-35 % af præmenopauseale kvinder med IDA. 26, 27, 31 

Den relativt hyppige forekomst af atrofisk gastritis blandt præmenopauseale kvinder  med jernmangelanæmi 7,11 retfærdiggør ikke rutinemæssig brug af gastroskopi hos denne gruppe, da behandlingen uafhængigt af gastroskopifundet består i jernsubstitution. Endvidere er der ikke evidens for at H. pylori eradikation hos denne specifikke patientgruppe har effekt på jernmangelanæmi. 

Samlet bør alle kvinder > 40 år med uforklaret jernmangelanæmi tilbydes bidirektional endoskopi (koloskopi og gastroskopi).3,27,29,31 

Gastrointestinale blødningskilder
Gastrointestinale ulcerationer
I nyere opgørelser af patienter udredt for jernmangelanæmi var hyppigheden af gastrointestinale ulcerationer 6% –7% 22, 23 hvilket er betydeligt mindre end de ca. 30% der fandtes i studier fra 1986-1998 19, 20, 32, 33. Formentlig repræsenterer forskellen en reel afspejling af udviklingen.

Angiodysplasi
[bookmark: 4-u1.0-B978-1-4160-6189-2..00036-6--bib3]Angiodysplasi er anslået at udgøre 3-5% af tilfælde med okkult eller overt GI blødning 19, 34 og er lokaliseret i colon (ca. 80%), tyndtarmen (ca. 15%) og mavesækken 35. Angiodysplasi i colon er næsten altid lokaliseret i coecum og højre halvdel 36 mens angiodysplasi i tyndtarmen i vestlige populationer hovedsagligt er lokaliseret i duodenum og oralt i jejunum37-40. 

Andre blødningskilder
Ikke erkendt kronisk inflammatorisk tarmsygdom, portal hypertensiv gastropati, hereditær teleangiektasi og gastrisk antral vaskulær ektasi (GAVE) er andre, mindre hyppige årsager til jernmangelanæmi, uden synlig gastrointestinal blødning.

Lægemidler 
Flere lægemidler kan være ulcerogene i gastrointestinalkanalen, især non-steroide antiinflammatoriske stoffer (NSAID) og acetylsalisylsyre (ASA).
Behandling med NSAID og ASA er udbredt og er associeret med et vidt spektrum af ændringer i gastrointestinal integritet og funktion 41. Hæmorhagiske erosioner ses hyppigt og gastro-duodenal ulcussygdom ses hos op til 40% af patienter i vedvarende behandling med NSAID uden samtidig protektiv behandling 42. 

Eksponering for NSAID og ASA øger gastrointestinalt blodtab hos personer uden gastrointestinal sygdom43 og NSAID udløst kronisk blødning fra tyndtarmen kan bidrage til jernmangelanæmi blandt patienter med rheumatoid artrit44. NSAID er associeret med colitis og kan aktivere kronisk inflammatorisk tarmsygdom og udløse ulcerationer i colon,- især hos ældre 41.

Antitrombotiske medikamenter og kombinationer heraf anvendes i stigende grad 45 til behandling og forebyggelse af tromboembolisme, efter indsættelse af artificielle hjerteklapper og efter indsættelse af coronare stents. Antitrombotisk behandling øger blodtabet fra gastrointestinale læsioner (f.eks. fra ulcera eller angiodysplasier). Risikoen varierer mellem de forskellige antitrombotiske medikamenter 46.

Der kendes en lang række række interaktioner mellem antitrombotiske medikamenter og andre typer af medicin (F.eks. NSAID + warfarin, NSAID /ASA + prednisolon), der øger risiko for GI blødning.  

Udvalget af antitrombotiske medikamenter er stigende og de anvendes ofte i kombination. Vurderingen af fordele /ulemper for den individuelle patient kan med fordel afstemmes med kardiolog47, 48.

Malabsorption
Cøliaki. 
Frekvensen af cøliaki varierer fra 2-15% afhængig af patientselektion og geografisk lokalisation 23, 49-54. Prævalensen af cøliaki ved jernmangelanæmi er i europæiske studier omkring 5% 23, 55.

Atrofisk gastritis. 
Atrofisk gastritis kan ledsages af akyli og derfor af hæmmet jernabsorption. Hyppigheden af atrofisk gastritis hos asymptomatiske patienter med jernmangelanæmi og normale makroskopiske forhold ved gastroskopi samt koloskopi er 20%-27% 21, 56, 57. Typisk har patienterne ikke samtidig B12-mangel. Der kan ofte påvises forhøjet serum gastrin og positiv parietalcelleantistof57. Patienter med jernmangelanæmi og atrofisk gastrit er i de tilgængelige studier relativt unge (median alder ~ 45 år).

Gastric bypass og ventrikel resektion
Resektion af ventriklen og gastric bypass ledsages af jernmalabsorption og jernmangelanæmi 16, 58, 59. 

Jernmangel hos overvægtige indstillet til bariatrisk kirurgi er fundet hos 30% til 40% og anæmi hos 10-15% 16.Dette understøttes af en direkte sammenhæng mellem body mass index og jernmangel hos både præ- og postmenopausale kvinder 60. Insufficient ernæring og kronisk inflammation med øget hepcidin syntese menes at medvirke hertil16, 61.

Bariatrisk kirurgi benytter 2 principper hvor man ved det første princip enten nedsætter ventriklens kapacitet ved at fjerne en del af ventriklen eller reversibelt ved at nedsætte ventriklens kapacitet ved hjælp af et bånd, der snører ventriklen ind (gastric banding). Ved det andet princip laver man en kirurgisk omkørsel, hvor man fører føden uden om duodenum samt et stykke af jejunum (gastric bypass). Den mest benyttede form for bariatrisk kirurgi i Danmark i dag er en kombination med reduktion af ventriklens størrelse samt en omkørsel med brug af en Roux-en-Y slynge (Roux-en-Y gastric bypass). Reduktionen af ventriklen medfører akyli og kan derved nedsætte jernabsorptionen
Efter bariatrisk kirurgi ses jernmangel hos 12% til 60% og anæmi hos 10% til 54% formentlig betinget af nedsat indtagelse af jernholdige fødeemner, nedsat solubilisering af ferri-jern pga nedsat syresekretion samt ved Roux-en-Y gastric bypass udshuntning af duodenum og øvre del af jejunum, hvor absorption af jern finder sted 16, 58.

Efter bariatrisk kirurgi er der behov for livslang monitorering af jernomsætningen samt jerntilskud peroralt - og intravenøst såfremt peroral jernsubstitution ikke har effekt.

Helicobacter pylori infektion
Jernmangel og jernmangelanæmi ses med øget hyppighed ved H. pylori infektion 62. Prævalensen af H. pylori udløst jernmangelanæmi er uvis.
Jern er essentiel for væksten af H. pylori og det er vist, at H. pylori absorberer såvel hæm-jern fra erythrocytter som ikke-hæm jern fra bl.a. laktoferrin63-65. Herudover er infektion med H. pylori forbundet med en reversibel nedsat sekretion af ascorbinsyre i ventriklen66. H. pylori infektion er således både associeret med et øget jernforbrug og - teoretisk set - nedsat jernabsorption.
En metaanalyse fandt at H. pylori infektion er forbundet med en 2,8 gange øget risiko for jernmangelanæmi 62. To metaanalyser har sammenlignet effekten af peroral jernbehandling alene versus peroral jernbehandling og H. pylori eradikation hos H. pylori positive patienter med jernmangelanæmi 67, 68. Begge studier fandt, at kombineret jernbehandling og H. pylori eradikation var forbundet med en signifikant øget hæmoglobin (op til 0,8 mmol/l) sammenlignet med jernbehandling alene.
Man kan indvende at studierne overvejende er udført på asiatiske patient-populationer, der i denne sammenhæng ikke direkte kan sammenlignes med vestlige populationer. Endvidere er der ikke foretaget gastroskopi af patienterne, således at en del af effekten kan tænkes opnået ved opheling af ulcussygdom snarere end helicobacter-eradikationen i sig selv.

Udbytte af gastrointestinal endoskopi

Kolo- og gastroskopi
Udbytte af gastroskopi og koloskopi er opgjort til 35-55% og 25-30% 19, 32, 69, 70.

Der er rapporteret forekomst af samtidige positive fund ved både øvre og nedre endoskopi hos 1-23% af patienterne 19, 32, 69, 70, med hyppighed af potentiel blødningsårsag på 9% til 23% - givet at der er et initialt positivt mulig blødningsårsag ved enten gastroskopi eller koloskopi 69, 70.

Under koloskopi er følgende positive fund evidente som blødningskilder: cancer, polypper, angiodysplasi, IBD. Positive fund ved gastroskopi omfatter blødningskilder (ulcerationer, angiodysplasier, cancer) såvel som malabsorption, der ikke er evident under skopien, men som kræver supplerende bioptering eller biokemiske tests (cøliaki, atrofisk gastrit). 

Kapselenteroskopi
Diagnostisk udbytte af kapselenteroskopi, efter negativ bidirektional endoskopi, er beregnet til 67% (95% sikkerhedsgrænser: 61%-72%) i en metaanalyse af 24 retro- og prospektive studier (1960 patienter) af patienter med jernmangelanæmi71. Studierne er dog heterogene, retro- såvel som prospektive og generelt præget af selektionsbias. Det hyppigste fund var angiodysplasier i tyndtarm (24,5%) inflammatoriske læsioner (10,5%) og tumor/polyp (3,5%). 
Det er ikke afklaret hvorvidt kapselenteroskopi bedrer forløbet (outcome) for patienterne med jernmangelanæmi. Anæmifremkaldende angiodysplasier i tyndtarmen uden overt blødning behandles muligvis bedre med jerntilskud og reduktion i evt. trombocythæmmende og antikoagulatiations behandling end med endoskopisk eller kirurgisk terapi. Men der savnes gode undersøgelser til afklaring heraf. 
Et blindet, randomiseret, prospektivt studie kunne ikke finde forskel i behov for blodtransfusion, indlæggelser eller mortalitet 12 måneder efter randomisering til kapselendoskopi eller dedikeret tyndtarms kontrast radiografi for obskur blødning med negativ push-enteroskopi 40. I et andet studie fandt man fortsat jernmangelanæmi hos 8 % ved 8-18 måneders opfølgning efter kapselendoskopi72.En nylig irsk retrospektiv opgørelse af 65 patienter, som fik lavet kapselenteroskopi for jernmangelanæmi (fund hos 71%,) viste at 42% fortsat var anæmiske uafhængigt af fundet ved kapselenteroskopien og at 6 ud af de 22, der fik foretaget yderligere undersøgelser eller indgreb, fik kureret deres anæmi73.

Negativt udfald af udredning
Negativt udfald af gastrointestinal udredning for jernmangelanæmi er almindeligt forekommende hos 14-60% 19, 20, 23, 24, 32, 74. Hyppigheden afhænger af hvilke tilstande, der er accepteret som tilstrækkelige årsager til jernmangelanæmi - men også af de anvendte undersøgelsesmetoder, kriterier for at gennemføre udredningen, samt den undersøgte patientpopulation.



Diagnostisk strategi ved påvist anæmi med jernmangel - kliniske rekommandationer

1. Der bør foretage serologisk cøliaki screening (transglutaminase antistof (IgA type) og IgA – ved nedsat IgA måles transglutaminase antistof (IgG- type) (EN2b, RG B).

1. Der bør foretages bidirektional endoskopi (EN2a, RG B).
Undtaget herfor er dog
0. Præmenopausale kvinder under 40 år (EN2b, RG B).
0. Mænd og kvinder < 40 år med nydiagnosticeret cøliaki (EN2b, RG B).
· Hvis der er transfusionskrævende anæmi, arvelig disposition for kolorektalcancer i ung alder eller utilsigtet vægttab, bør man se bort fra de to førnævnte undtagelser og gennemføre bidirektional endoskopi.

1. Bidirektional endoskopi udføres
1. Uafhængigt af patientens eventuelle forbrug af NSAID/ASA, antitrombotisk behandling(EN3b, RG B).
1. Uafhængigt af resultatet af en eventuel fæces undersøgelse for okkult blod (EN3b, RG B).

1. Ileo-koloskopi udføres med fokus på blødningskilder, herunder tumor/polyp, ulcerationer, angiodysplasi og inflammatorisk tarmsygdom (EN3b, RG B).

1. Gastroskopi udføres mhp identifikation af blødningskilder: ulcera, mucosal inflammation, angiodysplasi og portal gastropati. Hvis der ikke er fundet overbevisende blødningskilder, suppleres som hovedregel med bioptering for cøliaki, atrofisk gastritis og H. pylori infektion (EN3b, RG B).

1. Ved bidirektional endoskopi kan man med fordel indlede med ileo-koloskopi efterfulgt af gastroskopi,- fordi man i en række tilfælde kan undgå bioptering for malabsorption i de tilfælde, hvor der er fundet overbevisende blødningskilde, og fordi koloncancer er hyppigere end øvre gastrointestinal cancer (EN2a, RG B).


1. Tyndtarmsudredning (kapselendoskopi, CT- eller MR enterografi) anbefales ikke rutinemæssigt efter negativ bidirektional endoskopi (EN4, RG C), men bør foretages ved samtidige andre indicier på malign eller inflammatorisk tyndtarmslidelse (f.eks. ufrivilligt vægttab, mavesmerter eller påvirkede akut fasereaktanter)


1. Udbyttet af kapselendoskopi er relativt lavt og de fleste patienter synes bedst tjent med jernsubstitution og kritisk gennemgang af NSAID, ASA og antitrombotisk behandling - uafhængig af kapselendoskopi fundet (EN4, RG C).

1. Kapselendoskopi er indiceret, såfremt der er hurtigt recidiv af jernmangel efter jernbehandling med fyldte jerndepoter - hvis der ikke er mistanke om tyndtarmsstenose (EN4, RG C)


1. Patientens medicin bør gennemgåes kritisk, især med henblik på NSAID, ASA, antitrombotisk behandling samt interaktioner. Antitrombotisk behandling kan evt. afstemmes i samråd med kardiolog (EN4, RG C).

1. Udredning for ekstraintestinal malignitet f.eks. med CT af thorax og abdomen kan overvejes efter negativ bidirektional endoskopi, hvis der samtidig er andre indicier på malign sygdom (EN4, RG B).



Jernbehandling

Der skal foretages målrettet behandling af eventuel årsag til anæmi med jernmangel fundet ved den diagnostiske udredning og herudover skal der foretages jernsubstitution hos patienten med erkendt jernmangelanæmi 7, 75, 76.

Behandlingsmålet er en normalisering af hæmoglobinniveau samt opfyldning af jerndepoterne. 

Peroral jernsubstitution kan bruges, såfremt der ikke er inflammation (medførende intestinal nedsat jern absorption) eller intestinal malabsorptiv sygdom. 

Sædvanligvis anbefales 100 til 200 mg elementær jern (ferrosalte) fordelt på 2 doser dagligt 7, 75, Brug af mindre doser/dosering hver anden dag kan bruges (da absorptionsprocenten af indgiven dosis er øget ved nedsatte jerndepoter) og derved nedsætte hyppigheden af bivirkninger som kvalme, mavesmerter, obstipation/diare 7. Såfremt peroral jernsubstitution er effektiv kan man forvente øget erythropoiese (stigende reticulocyttal) indenfor 3 til 10 dage med normalisering af hæmoglobin indenfor 6 til 12 uger. Opfyldning af jerndepoterne vil som regel kræve yderligere 12 til 16 ugers peroral jernsubstitution 7, 75. Ofte vil den samlede perorale behandling således være på omkring 6 måneder før både anæmi er korrigeret og jerndepoterne er fyldt.

Intravenøs jernsubstitution anvendes hvis der er længevarende inflammation (f.eks. aktiv kronisk inflammatorisk tarmsygdom), malabsorption eller bivirkninger til/manglende indtagelse af peroral jern – hvor der ønskes en hurtig øgning af jerndepoterne 77, 78. De forskellige intravenøse jernpræparater skønnes at være lige effektive, men to præparater (ferricarboxymaltose og jern-isomaltosid) kan gives med 20 mg/kg legemsvægt over 15 til 60 minutter. 

Det totale jernbehov (mg) kan beregnes 78 ud fra målt hæmoglobin (mmol/l), ønsket hæmoglobin værdi(mmol), vægt (kg) samt opfyldning af jerndepot (ca 10 -15 mg/kg legemesvægt79):

· totale jernbehov (i mg) = 3.84 x vægt x (ønsket hæmoglobin – målt hæmoglobin) + depotjern 


eller forenklet og skønsmæssigt

· totale jernbehov (i mg) = vægt x (4 x ønsket hæmoglobin stigning + 10).


Kliniske rekommandationer
· Peroralt behandles med 100-200 mg elementært jern dagligt (dosisreduktion ved bivirkninger) (EN2b, RG B).
· Reticulocyttal kan kontrolleres efter ca. 1 uge og skal vise stigning
· Der fortsættes med jernbehandling indtil 3 måneder efter normaliseret HgB niveau (EN2b, RG B)
· Intravenøs jernbehandling anvendes ved manglende effekt af eller bivirkninger til peroral behandling, samt ved intestinal malabsorption eller ved længerevarende inflammation (EN1B, RG A).

Appendiks:

Kronisk inflammatorisk tarmsygdom (IBD)
Anæmi er den hyppigste extraintestinale komplikation til kronisk inflammatorisk tarmsygdom (Crohn´s sygdom CD, colitis ulcerosa UC) pga inflammation med manglende jernabsorption og nedsat jernfrigørelse fra jerndepoter samt eventuelt blodtab fra tarmen. Anæmi ved IBD skyldes relativt sjældent cobalamin/folat mangel eller bivirkning til immunosuppresiv behandling 80, 81. 
I en konsekutiv opgørelse af skandinaviske ambulante IBD patienter fandtes 19% (23% CD, 14% UC) at have anæmi 82 hvoraf ca. 90% havde enten ren jernmangelanæmi (20%) eller kombineret inflammatorisk anæmi og jernmangelanæmi (68%). En lavere anæmi hyppighed på 6% (9% CD, 5% UC) er fundet i en svensk IBD populationsopgørelse 83. Da aktiv IBD med inflammation oftest er årsagen til anæmi med jernmangel anbefales intravenøs jernsubstitution som regel 80. 
Ved IBD og anæmi er der som regel ikke uforklaret anæmi med jernmangel – men ved påvisning af jernmangelanæmi hos en IBD patient i remission uden synlig blødning bør strategien for udredning og behandling følge samme retningslinjer, som hvis patienten ikke havde IBD.

Kliniske rekommandationer
· IBD patienter uden inflammatorisk aktivitet og uden synlig blødning fra mavetarmkanalen bør udredes efter samme retningslinjer, som hvis patienten ikke havde IBD.
· Ved aktiv IBD med inflammation og anæmi med jernmangel anbefales intravenøs jernsubstitution.

Jernomsætningen ved erytrocytdannelse og nedbrydning 8, 15, 16, 84.
En rask voksen person rummer størrelsesafhængigt 2 – 6 g jern, der findes i form af jern bundet til hæmoglobin (70%), enzymer og myoglobin(10%), jern i plasma (transferrin-jern) (0.1%) samt i jerndepoterne (20%) bundet til ferritin i makrofager i det reticuloendotheliale system samt i hepatocytter. 

Der er ingen mekanisme der regulerer jerntab, men normalt er jernoptagelse og jerntab ækvivalente (1-2 mg/døgn).

Jernoptagelsen foregår hovedsageligt i duodenum og proksimalt i jejunum og jern eksporteres ud af enterocytterne via jernporten – det membranbundne ferroportin – og bindes til transportproteinet transferrin. 

Jern, bundet til transferrin (der har 2 bindingssteder for jern) transporteres via blodbanen til alle celler og især til knoglemarvens erytocytforstadier. Der er en meget effektiv recirkulation, idet der hvert døgn transporteres 20-30 mg jern/døgn. Den helt overvejende del af dette jern stammer fra makrofagernes phagocytering og nedbrydning af gamle erytrocytter. 

Jernomsætningen består af 3 kilder af jern til transferrin i cirkulationen: (i) recirkulering af jern fra phagocytterede erytrocytter i makrofager (langt den vigtigste), (ii) fra jerndepot i hepatocytter samt (iii) fra intestinal absorption af jern. 

Ferroportin findes på enterocytter, hepatocytter og makrofager. Hepcidin kontrollerer jernomsætningen fra disse tre celletyper via ferroportin, idet hepcidin binder sig til ferroportin molekylerne på celleoverfladen og komplekset ferroportin-hepcidin internaliseres og degraderes. Hermed reduceres jernporten på cellerne og jerneksporten til transferrin går ned.

Hepcidin dannelsen foregår i leveren og hepatocytternes syntese styres til dels af transferrins jernmætningsgrad med øget dannelse ved jernoverskud og nedsat dannelse ved jernmangel dels ved inflammation. 

Ved inflammation bevirker forhøjet interleukin-6 (IL-6) niveau en øget hepatisk syntese af hepcidin. Øget hepcidin medfører nedsat jerneksport fra makrofager/hepatocytter (jerndepoterne) og enterocytter. Ved inflammation er der således en hæmmet intestinal absorption af jern og samtidigt binding af jern intracellulært i depoterne. Ved inflammation er der funktionel jernmangel med utilstrækkelig tilførsel af jern til erytropoisen i knoglemarven.


Jernabsorptionstest

Udredning med en jernabsorptionstest kan være diagnostisk vejledende ved manglende respons på peroral jernbehandling hvis man ønsker vished for om patienten har intestinal jernmalabsorption. Men i langt de fleste tilfælde har testens resultat ikke indflydelse på den endelige behandlingsstrategi (oral jernsubstitution eller intravenøs jernsubstitution ved manglende effekt heraf)

Påvisning af en given stigning i P-jern efter peroral jernindgift afspejler intestinal jernabsorption 85 og stigningen i P-jern er en sensitiv markør for kroppens jerndepoter 86, 87. 

Patienter med anæmi og lavt P-jern sekundær til kronisk sygdom (inflammationsanæmi) adskiller sig fra patienter med ren jernmangelanæmi ved ikke at respondere med en tilsvarende stigning i P-jern ved en jernabsorptionstest 86, 87. 

Metode
Der i de foreliggende studier variation angående anvendt jerndosis, varighed mellem måling af P-jern og anbefalede tærskelværdi.

Ved udførsel af en jernabsorptionstest skal patienten være fastende (minimum 8 timer). Som følge af betydelig døgnvariation i P-Jern bør undersøgelsen gennemføres fra kl. 8 til 10 om formiddagen 86, 87. Testen indledes med måling af P-Jern. Herefter indtager patienten 20-100 mg ferrosulfat, der skylles ned med 100-200 mL vand. To timer efter jernindtagelse foretages kontrol måling af P-jern. 

Tolkning 
Ved en stigning i P-jern over 18 µmol/l har patienten med overvejende sandsynlighed normal jernabsorption og jernmangelanæmi 86-89. Såfremt patienter med en stigning i P-jern over 18 µmol/L ikke responderer på sufficient på peroral jernbehandling må man overveje om årsagen er relateret til manglende komplians eller evt. større pågående jerntab.

Ved en stigning i P-jern under 18 µmol/l har patienten sandsynligvis jernmalabsorption. Dette ses ved malabsorptiv tyndtarmssygdom (cøliaki), følger efter kirurgisk resektion (frakobling af proksimale tyndtarm, tyndtarmsresektion, ventrikelresektion medførende akyli), atrofisk gastritis samt inflammationsbetinget ved akut og kronisk inflammatoriske sygdom/cancer 86, 87.







Versionsdato: 14-11-2018
image3.emf
Positiv Negativ

Kapselenteroskopi (overvej gentagelse af gastro-/koloskopi)

Specifik behandling (om muligt)

Ved manglende effekt Jernsubstitution som anført ovenfor

Negativ bidirektional endoskopi ved uforklaret anæmi med jernmangel

Kritisk gennemgang af: NSAID, ASA, og antitrombotisk behandling

Jernterapi til ferritin 50-100 μg/l efter normal hæmoglobin

Oral jern (100-200 mg daglig) i 3 måneder efter normal hæmoglobin (samlet ofte 6 måneders terapi)

IV jern anvendes til udvalgte patienter (Ved kronisk inflammation, eller hvis oralt jern ikke kan anvendes)

Ved recidiv af anæmi med jernmangel indenfor 6-12 mdr


image1.wmf
HgB < 8,1 mmol/l (130 g/l) MÆND

HgB < 7,4 mmol/l (120 g/l) KVINDER

Ferritin < 30 μg/l

Ferritin > 30 μg/l

  Ferritin < 100 μg/l

Ferritin > 100 μg/l

og

og

og

CRP normal

CRP forhψjet

CRP forhψjet

JERNMANGELANΖMI

ANΖMI 

KOMBINERET ANΖMI

INFLAMMATORISK ANΖMI

IDA

af anden εrsag

CIIDA

ACD

ANÆMI MED JERNMANGEL

Anbefalede udredning ved 

uforklaret

 anæmi: Se figur 2

ANÆMI*


Microsoft_Excel_97-2003_Worksheet1.xls
Fig 1 Rettet CPR til CRP

Ny Fig 2 Udredning

Fig 2 alternativ

Figur 3 Negativ udredning (2)

				Figur 3: Strategi ved fortsat uafklaret jernmangelanæmi efter bidirektional endoskopi, ihht. figur 2

				Negativ bidirektional endoskopi ved uforklaret anæmi med jernmangel

				Kritisk gennemgang af: NSAID, ASA og antitrombotisk behandling

				Jernterapi til ferritin 50-100 μg/l efter normal HgB

				Oral jern (100-200 mg daglig) i 3 mdr efter normal HgB (typisk 6 mdr)

				IV Jern anvendes til udvalgte patienter (Ved kronisk inflammation, eller hvis oralt jern ikke kan anvendes)

				Recidiv af jernmangelanæmi indenfor 6-12 mdr

